Tilraun sem gæti hjálpað
"Þetta gekk bara mjög vel. Læknirinn fór inn og létti aðeins á þessu öllu saman," segir landsliðsframherjinn í knattspyrnu, Margrét Lára Viðarsdóttir, í viðtali við Morgunblaðið en markadrottningin magnaða gekkst undir skurðaðgerð 7. nóvember í Ósló vegna þrálátra meiðsla aftan í læri.
Margrét hefur lengi þurft að stýra álaginu á æfingum sínum til að geta spilað með meiðslunum en vegna þeirra var óvíst að hún gæti verið með í síðustu verkefnum landsliðsins á þessu ári. Það hófst þó og frestaði Margrét Lára aðgerðinni fram yfir umspilsleikina gegn Úkraínu til þess að geta hjálpað Íslandi á EM í Sví- þjóð á næsta ári.
"Ég þekki ekki mikið til hvernig öðrum hefur gengið eftir svona aðgerð en annaðhvort hjálpar þetta mér að ná mér að fullu eða aðgerðin gerir ekki neitt. Þetta á ekki að skemma neitt þannig að ég tók enga áhættu. Þetta er bara tilraun sem gæti hjálpað mér," segir Margrét Lára sem er með myndarlegan 30 cm skurð á lærinu eftir aðgerðina sem varð gerð í Ósló.
Sjá nánar viðtal við Margréti Láru í íþróttablaði Morgunblaðsins í dag.
"Þetta gekk bara mjög vel," segir landsliðsframherjinn í knattspyrnu, Margrét Lára Viðarsdóttir.
Markadrottningin magnaða gekkst undir skurðaðgerð 7. nóvember í Ósló vegna þrálátra meiðsla aftan í læri.
Vegna þeirra var óvíst að hún gæti verið með í síðustu verkefnum landsliðsins á þessu ári.
Frestaði Margrét Lára aðgerðinni fram yfir umspilsleikina gegn Úkraínu til þess að geta hjálpað Íslandi á EM í Sví- þjóð á næsta ári.